# Официален вестник C 248A/16 ю

| | ISSN 1977-0855 |
| --- | --- |
| Официален вестник
  на Европейския съюз | C 248A |
| | |
| Издание на български език | Информация и известия | Година 6116 юли 2018 г. |

ISSN 1977-0855

Официален вестник

на Европейския съюз

C 248A

Издание на български език

Информация и известия

Година 6116 юли 2018 г.

---

| Съдържание | Страница |
| --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Европейска централна банка |
| 2018/C 248 A/01 | Обявление за свободна длъжност — Председател на Надзорния съвет | 1 |

Съдържание

Страница

V   Становища

АДМИНИСТРАТИВНИ ПРОЦЕДУРИ

Европейска централна банка

2018/C 248 A/01

Обявление за свободна длъжност — Председател на Надзорния съвет

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Европейска централна банка

| 16.7.2018 | BG | Официален вестник на Европейския съюз | CA 248/1 |
| --- | --- | --- | --- |

16.7.2018

BG

Официален вестник на Европейския съюз

CA 248/1

---

Обявление за свободна длъжност

Председател на Надзорния съвет

(2018/C 248 A/01)

1   Въведение

Европейската централна банка (ЕЦБ) търси подходящ кандидат с призната репутация и опит в областта на банковото дело и финансите, който да заеме длъжността председател на Надзорния съвет от 1 януари 2019 г.

С Регламент (ЕС) No 1024/2013 на Съвета от 15 октомври 2013 г. („Регламентът за ЕНМ“) на ЕЦБ се възложиха конкретни задачи относно политиките, свързани с пруденциалния надзор над кредитните институции, и се създаде единният надзорен механизъм (ЕНМ). ЕНМ е съставен от ЕЦБ и националните компетентни органи на държавите членки, чиято парична единица е еврото, с възможността за установяване на тясно сътрудничество с компетентните органи на държавите членки, чиято парична единица не е еврото. ЕЦБ отговаря за цялостното функциониране на ЕНМ.

Планирането и изпълнението на възложените на ЕЦБ надзорни задачи се поемат от Надзорния съвет като вътрешен орган на ЕЦБ. Надзорният съвет се състои от председател, заместник-председател, четирима представители на ЕЦБ и по един представител на националния компетентен орган във всяка държава членка, участваща в ЕНМ („участваща държава членка“). Ако компетентният орган не е централна банка, членът на Надзорния съвет може да реши да бъде придружаван от представител на централната банка на държавата членка. Надзорният съвет създаде ръководен комитет измежду своите членове в по-ограничен състав, който да подпомага дейността му, включително да подготвя заседанията на Надзорния съвет. Ръководният комитет се състои от осем членове, в това число председателя, заместник-председателя и един от представителите на ЕЦБ. Всички членове на Надзорния съвет действат в интерес на Съюза като цяло.

Процедурата за подбор и назначаване е съобразена с принципите на балансирано участие на представителите на двата пола, опита и квалификациите.

ЕЦБ ще информира надлежно Европейския парламент и Съвета на Европейския съюз (Съвета на ЕС) за процедурата съгласно Междуинституционалното споразумение с Европейския парламент от 30 ноември 2013 г. и Меморандума за разбирателство със Съвета на ЕС от 11 декември 2013 г.

2   Задачи

В съответствие с Регламента за ЕНМ и без да се засягат другите задачи, които Управителният съвет на ЕЦБ може да реши да възложи на председателя и на заместник-председателя на Надзорния съвет, председателят отговаря за следните конкретни задачи:

| — | председателство на Надзорния съвет, |
| --- | --- |

—

председателство на Надзорния съвет,

| — | председателство на ръководния комитет на Надзорния съвет, |
| --- | --- |

—

председателство на ръководния комитет на Надзорния съвет,

| — | представяне на годишния доклад на ЕЦБ относно изпълнението на надзорните ѝ задачи публично на Европейския парламент и на Еврогрупата в присъствието на представители от участващите държави членки, чиято парична единица не е еврото, |
| --- | --- |

—

представяне на годишния доклад на ЕЦБ относно изпълнението на надзорните ѝ задачи публично на Европейския парламент и на Еврогрупата в присъствието на представители от участващите държави членки, чиято парична единица не е еврото,

| — | участие по искане на Еврогрупата в изслушванията, провеждани от Еврогрупата, по въпроси, свързани с изпълнението на надзорните задачи на ЕЦБ, в присъствието на представители от участващите държави членки, чиято парична единица не е еврото, |
| --- | --- |

—

участие по искане на Еврогрупата в изслушванията, провеждани от Еврогрупата, по въпроси, свързани с изпълнението на надзорните задачи на ЕЦБ, в присъствието на представители от участващите държави членки, чиято парична единица не е еврото,

| — | участие по искане на Европейския парламент в изслушванията, провеждани от компетентните комисии на Европейския парламент, по въпроси, свързани с изпълнението на надзорните задачи на ЕЦБ; и провеждане при поискване на поверителни устни обсъждания при закрити врати с председателя и заместник-председателите на компетентната комисия на Европейския парламент във връзка с надзорните задачи на ЕЦБ, когато тези обсъждания се изискват за упражняването на правомощията на Европейския парламент съгласно Договора за функционирането на Европейския съюз, |
| --- | --- |

—

участие по искане на Европейския парламент в изслушванията, провеждани от компетентните комисии на Европейския парламент, по въпроси, свързани с изпълнението на надзорните задачи на ЕЦБ; и провеждане при поискване на поверителни устни обсъждания при закрити врати с председателя и заместник-председателите на компетентната комисия на Европейския парламент във връзка с надзорните задачи на ЕЦБ, когато тези обсъждания се изискват за упражняването на правомощията на Европейския парламент съгласно Договора за функционирането на Европейския съюз,

| — | участие по покана на националния парламент на участваща държава членка в обмен на мнения във връзка с надзора над кредитните институции в тази държава членка заедно с представител на националния компетентен орган. |
| --- | --- |

—

участие по покана на националния парламент на участваща държава членка в обмен на мнения във връзка с надзора над кредитните институции в тази държава членка заедно с представител на националния компетентен орган.

Освен това служителите, които участват в изпълнението на задачите, възложени на ЕЦБ с Регламента за ЕНМ, отговарят пред председателя на Надзорния съвет в съответствие с условията, определени от Управителния съвет и Изпълнителния съвет на ЕЦБ.

Председателят на Надзорния съвет изпълнява задачите си в тясно сътрудничество със заместник-председателя.

3   Квалификации, опит и умения

Кандидатите трябва да отговарят на следните критерии (следва да бъдат изпълнени до крайния срок за подаване на заявления):

| — | да бъдат граждани на държава — членка на Европейския съюз, и да се ползват с пълния обем от гражданските си права, |
| --- | --- |

—

да бъдат граждани на държава — членка на Европейския съюз, и да се ползват с пълния обем от гражданските си права,

| — | да притежават призната репутация и опит в областта на банковото дело и финансите, включително значим професионален опит в областта на финансовия надзор или на пруденциалния надзор на макроравнище, или и в двете области, |
| --- | --- |

—

да притежават призната репутация и опит в областта на банковото дело и финансите, включително значим професионален опит в областта на финансовия надзор или на пруденциалния надзор на макроравнище, или и в двете области,

| — | да имат обширен опит в ръководенето и развитието на мениджърски екип заедно с постигнати резултати както на стратегическо, така и на оперативно ниво, |
| --- | --- |

—

да имат обширен опит в ръководенето и развитието на мениджърски екип заедно с постигнати резултати както на стратегическо, така и на оперативно ниво,

| — | да имат значим опит на ръководна длъжност, като успешен лидер и ръководител на екипи от висококвалифициран, за предпочитане многоезичен и мултикултурен, персонал, |
| --- | --- |

—

да имат значим опит на ръководна длъжност, като успешен лидер и ръководител на екипи от висококвалифициран, за предпочитане многоезичен и мултикултурен, персонал,

| — | да владеят много добре английски език и да владеят добре поне един от другите официални езици на ЕС, |
| --- | --- |

—

да владеят много добре английски език и да владеят добре поне един от другите официални езици на ЕС,

| — | да не са членове на Управителния съвет на ЕЦБ. |
| --- | --- |

—

да не са членове на Управителния съвет на ЕЦБ.

Освен това е желателно кандидатите да притежават:

| — | задълбочено познаване на институциите на ЕС и процесите на вземане на решения в ЕС, както и други европейски и международни процеси, свързани с дейността на ЕЦБ, |
| --- | --- |

—

задълбочено познаване на институциите на ЕС и процесите на вземане на решения в ЕС, както и други европейски и международни процеси, свързани с дейността на ЕЦБ,

| — | задълбочено познаване на задачите и функционирането на ЕЦБ, |
| --- | --- |

—

задълбочено познаване на задачите и функционирането на ЕЦБ,

| — | опит в председателството на комисии/групи на високо равнище, за предпочитане в международна среда, |
| --- | --- |

—

опит в председателството на комисии/групи на високо равнище, за предпочитане в международна среда,

| — | отлични комуникативни и междуличностни умения, умения за оказване на въздействие и водене на преговори, съчетани със способност за изграждане на основани на доверие работни взаимоотношения със съответните заинтересовани лица във и извън ЕС, |
| --- | --- |

—

отлични комуникативни и междуличностни умения, умения за оказване на въздействие и водене на преговори, съчетани със способност за изграждане на основани на доверие работни взаимоотношения със съответните заинтересовани лица във и извън ЕС,

| — | добро владеене на други езици на ЕС. |
| --- | --- |

—

добро владеене на други езици на ЕС.

4   Условия за наемане на работа

Условията за наемане на работа на председателя на Надзорния съвет, по-специално заплатата, пенсията и други социалноосигурителни плащания, са предмет на договор с ЕЦБ и се определят от Управителния съвет на ЕЦБ.

Мандатът е пет години и не подлежи на подновяване.

Мястото на работа е Франкфурт на Майн (Германия), където е седалището на ЕЦБ.

5   Независимост и етични стандарти

Председателят трябва да действа независимо и обективно в интерес на ЕС като цяло, като няма право да иска, нито да приема указания от институциите или органите на ЕС, от правителствата на държавите членки или от друг публичен или частен орган.

След като бъде назначен, председателят ще работи на пълно работно време, като не може да заема длъжности в националните компетентни органи.

От председателя се очаква да съблюдава най-високите етични стандарти, отразяващи отговорността му за опазването на интегритета и репутацията на ЕЦБ и ЕНМ. По-специално председателят ще трябва да спазва изискванията за опазване на професионалната тайна и ограниченията след освобождаване на длъжността („периоди на изчакване“), за да се преценят предварително и да се предотвратят възможни конфликти на интереси, произтичащи от последваща заетост, в рамките на две години след изтичане на мандата.

6   Подбор и назначаване

Процедурата за подбор и назначаване на председателя ще бъде проведена в съответствие с изискванията, установени в Регламента за ЕНМ и горепосочените споразуменията за отчетност с Европейския парламент и Съвета на ЕС. Процедурата ще включва следните етапи:

1)   Предварителен подбор

Управителният съвет на ЕЦБ ще създаде комисия за предварителен подбор, която ще оценява заявленията за кандидатстване съгласно критериите, съдържащи се в настоящото обявление за свободна длъжност. Въз основа на направената оценка на заявленията комисията за предварителен подбор ще проведе събеседване с най-подходящите кандидати, а техните лидерски умения ще бъдат оценени от външен оценител. Комисията за предварителен подбор ще представи на Управителния съвет на ЕЦБ за разглеждане списък с подбраните подходящи кандидати и доклад за оценка.

2)   Информиране на Европейския парламент и на Съвета на ЕС

ЕЦБ ще информира компетентната комисия на Европейския парламент и Съвета на ЕС за характеристиките на съвкупността от кандидати за длъжността председател (брой кандидатури, комбинация от професионални умения, балансирано участие на представители на двата пола и на различните националности и т.н.) и им предоставя списъка с подбраните кандидати, одобрен от Управителния съвет на ЕЦБ. Списъкът се предоставя и на Надзорния съвет.

3)   Предложение на Управителния съвет на ЕЦБ и одобрение на Европейския парламент

След изслушване на Надзорния съвет, Управителният съвет на ЕЦБ ще представи на Европейския парламент за одобрение предложение за назначаването на председателя, избран от списъка с подбраните кандидати, изготвен от комисията за предварителен подбор, заедно с писмено изложение на основните съображения.

4)   Назначаване от Съвета на ЕС

След като Европейският парламент одобри предложението на Управителния съвет на ЕЦБ, Съветът на ЕС ще приеме решение за изпълнение за назначаването на председателя. Съветът на ЕС ще приеме това решение с квалифицирано мнозинство, без да взема предвид гласовете на членовете, които не са от участващи държави членки.

7   Процедура за кандидатстване

Кандидатите трябва да изпратят заявленията си с препоръчана поща или частна куриерска служба не по-късно от 24 август 2018 г. (датата на пощенското клеймо за препоръчана поща или частна куриерска служба) на следния адрес:

| | European Central Bank |
| --- | --- |
| President’s office |
| Sonnemannstraße 20 |
| 60314 Frankfurt |
| Germany |

European Central Bank

President’s office

Sonnemannstraße 20

60314 Frankfurt

Germany

ЕЦБ си запазва правото да удължи крайния срок за кандидатстване за настоящата свободна длъжност чрез публикуване на нов краен срок.

8   Декларация за защита на личните данни

ЕЦБ ще обработва цялата лична информация за кандидатите съгласно законодателството на ЕС в областта на защитата на данните (1).

ЕЦБ е контролиращият орган за обработката на лични данни, свързани с процедурата за подбор въз основа на настоящото обявление за свободна длъжност. Обработката на данните се възлага на генералния директор на дирекция „Човешки ресурси“ в ЕЦБ.

Целта на обработката на данните е да се организират подборът и назначаването на председателя на Надзорния съвет. Всички лични данни ще бъдат обработвани единствено за тази цел.

Личните данни се събират и обработват от ЕЦБ в съответствие с член 5, буква а) от Регламент (ЕО) No 45/2001 и член 26, параграф 3 от Регламента за ЕНМ.

Получателите на личните данни на кандидатите са членовете на комисията за предварителен подбор и членовете на Управителния съвет на ЕЦБ. Личните данни на подбраните кандидати ще бъдат препратени на компетентната комисия на Европейския парламент и Съвета на ЕС, спрямо които също се прилага Регламент (ЕО) No 45/2001. Освен това ЕЦБ ще предаде необходимите лични данни на външното дружество PwC EU Services EESV, Брюксел, Белгия, което ще направи отделна оценка на лидерските умения на кандидатите и е задължено да спазва строги стандарти за поверителност и защита на данните.

ЕЦБ може да съхранява данните на избрания кандидат за срок от пет години, считано: а) от края на мандата или б) от датата, на която е направено последното пенсионно плащане на кандидата. След това данните се заличават по подходящ начин. Данните на неуспелите кандидати се съхраняват за срок от две години след приключването на процедурата за подбор, след което се заличават. В случай на правни спорове горепосочените периоди за съхранение ще бъдат удължени с две години, считано от приключването на всички съответни производства.

Кандидатите имат право на достъп до данните си, право да ограничават обработката им, право на възражение срещу обработката им, право идентификационните им данни да бъдат коригирани и при някои условия право да бъдат заличени данните, които се съхраняват за тях. Данните, които обаче доказват изпълнението на критериите за подбор, не могат да бъдат актуализирани или коригирани след крайния срок за кандидатстване за настоящата свободна длъжност, за да се осигури спазването на принципите на равен достъп и недопускане на дискриминация, както и за да се гарантира, че процедурата за подбор е надеждна, прозрачна и справедлива за всички кандидати.

На всеки един етап от процедурата кандидатите имат право на достъп до данните, които представляват оценката на кандидатурата им. С оглед на опазването на поверителността на разискванията и процеса на вземане на решения на комисията за предварителен подбор и на Управителния съвет, както и с оглед на защитата на правата и свободите на другите кандидати, достъпът на кандидатите се ограничава до предоставената от тях информация и до частите от оценката, които се отнасят за тях.

Кандидатите могат да упражнят правата си, като се свържат с генералния директор на дирекция „Човешки ресурси“ на ЕЦБ (OfficeDGHSeniorMgt@ecb.europa.eu). По всички въпроси, свързани със защитата на данните, кандидатите могат да се обърнат към длъжностното лице за защита на данните в ЕЦБ (dpo@ecb.europa.eu).

Кандидатите имат право да сезират Европейския надзорен орган по защита на данните (www.edps.europa.eu) във всеки един момент във връзка с обработката на личните им данни.

---

(1)  Регламент (EО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни и Решение на Европейската централна банка от 17 април 2007 г. за приемане на правила за прилагане на защита на данните в Европейската централна банка (ЕЦБ/2007/1).

---